**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. április …… | ……………………………..  Hajnal Tibor |
| ***gazdasági-pénzügyi*** | 2021. április …… | ……………………………...  Zámodics Péter |
| ***jogi*** | 2021. április …… | ……………………………...  dr. Oross József |

|  |  |
| --- | --- |
| **határozat-tervezet száma: 9 DB** | |
| 1.-9 sz. Határozat-tervezet tárgya:  Önkormányzati kezelésű utak forgalmi rendjének módosítása | Határozatot kapja:   * Önkormányzati Iroda – 2 példány * Pénzügyi Iroda – 1 példány * Városfejlesztési és –üzemeltetési Iroda – 2 példány * Kérelmező 1 példány |

**A Polgármester elé terjeszthető:**

jegyző

**A döntés indokolása:**

Az utóbbi időkben több megkeresés is érkezett a Polgármesteri Hivatalba, amelyek érintik az önkormányzati kezelésű utak forgalmi rendjét. A közúti közlekedésről szóló 1988. évi I. törvény 34.§ (2) bekezdése úgy rendelkezik, hogy a közút forgalmi rendjét – ha jogszabály másként nem rendelkezik – a közút kezelője alakítja ki. A 46. § (1) bekezdés a) pontja értelmében a 34. § vonatkozásában a közút kezelője a helyi önkormányzat képviselő-testülete.

A lakossági igények az alábbiak voltak:

1. A Napsugár utca lakói levélben megkeresték az Önkormányzatot, melyben segítséget szeretnének kérni 3 db forgalomlassító elem (fekvőrendőr) kihelyezésével kapcsolatban. Az utcában közlekedő járművek sebességét szeretnék korlátozni ezzel, mivel az elmúlt években az utcában közlekedő autók száma megsokszorozódott és jelentősen nagyobb sebességet használnak, ami az ott élők szerint már balesetveszélyes. A forgalomlassító elemek pontos elhelyezését a szakértőkre bíznák. Emellett kérik az Önkormányzatot egy gyalogátkelőhely kiépítésére, mely a Táncsics utcát keresztezné.

A körzet Képviselőjével is egyeztetve javasoljuk első ütemben egy 30km/h-s sebességkorlátozás bevezetését a Napsugár utcában. A kis költséggel kihelyezhető mobil fekvőrendőrök helyett előnyben részesítjük az épített forgalomcsillapító elemeket, azonban ezek építése és esetleges bontása is jelentős költségekkel jár. Gyakori jelenség a lakóutcákban, hogy a tulajdonosok egy része igényli a forgalomcsillapítást, majd a beavatkozások elvégzése után a lakók másik része - néha kisebb átfedésekkel – követeli annak elbontását. Fentiek miatt javasoljuk, hogy amennyiben a sebességkorlátozás nem hozza meg a várt eredményt, úgy a teljes utca lakosságának véleménye alapján szülessen döntés a további forgalomcsillapítás módjáról, számáról és helyéről.

2. Fogadónapi nyomtatványon egy Martinovics utcai lakó kérelmet nyújtott be a Martinovics utcai kamion forgalom megszüntetése ügyében. A kérelemben előadta, hogy a kamionok behajtanak a szűk utcába, több esetben ott próbálnak megfordulni sikertelenül. A kamionok jelenléte zavarja a gépjárműforgalmat, illetve a kérelmet benyújtó lakónak károkat is okoztak.

A Martinovics utca útburkolatának geometriája és pályaszerkezete egyaránt lakóutcai forgalomra lett tervezve, teljesen alkalmatlan a nehéz teherforgalom számára. Ezen okok miatt indokoltnak tartjuk a kérést és javasoljuk a 7,5t-s súlykorlátozás bevezetését és az ehhez szükséges jelzőtáblák kihelyezését a Martinovics utca Futár utca és Hegyalja utcák közötti szakaszán.

3. A T.O.P. 5.2.1. Árkipusztai projekt keretén belül megtartott lakossági fórumon hangzott el az ott lakók kérése, melyet utóbb lakossági kérelemként el is juttattak a Hivatalba. Az ott lakók kérése egy akadálymentes fel- és leszállást segítő peron kiépítése a Fehrer felé vezető útszakaszon elhelyezett buszmegállóknál, valamint gyalogátkelőhely kiépítését szeretnék kérni az adott útszakaszon.

Az akadálymentes buszperonok építése műszakilag lehetségesnek tűnik, azonban komoly kivitelezési költségekkel jár. Az ároklefedés, ennek következtében a csapadékvíz-elvezetés folytonosságának biztosítása, a peronok és a hozzá vezető járdák építése komoly költséget jelent. A buszperonok építése indokolt, azonban az ütemezés szempontjából át kell gondolni azt a szempontot is, hogy a jóval sűrűbben lakott központi belterületen sem biztosított még minden buszmegállóban a kiépített, akadálymentes peron.

A 8127. jelű közút a Magyar Állam tulajdona, kezelője a Magyar Közút NZrt. Az útszakasz felújítása 4-5 évvel ezelőtt történt. Sajnálatos módon az út ezen szakasza olyan szűk keresztmetszeten halad át, hogy a gyalogjárda építése már akkor sem szerepelt a tervek között. Kijelölt gyalogos átkelőhely az előírások alapján kizárólag ott létesíthető, ahol annak megközelítése szilárd burkolatú gyalogjárdával biztosított, valamint a szabványos megvilágítása is elkészül.

4. A Füzes utca, Kis utca és Kisbéri utca lakóinak kérése, hogy a Kis utcával szemben, a Kert utca két egyirányú közlekedési sávja közötti árkon legyen kialakítva egy áthajtási lehetőség, ami lehetővé tenné a könnyebb kihajtást a Nemes utcára és a behajtást a Kis utcába a Kert utca Nemes utca felé vezető oldaláról.

A körzeti Képviselő és a Hivatal álláspontja alapján a kérés támogatható, azonban a megvalósítást semmilyen körülmény nem sürgeti. Sem a forgalom biztonsága, sem a kerülőút hossza miatti gazdaságossági, vagy környezetvédelmi okok nem állnak arányban a bekerülési költségekkel. A beruházás megvalósítását javasoljuk későbbi évekre halasztani, esetleg összekötni az árok, vagy az útburkolat később esedékessé váló felújításával.

5. A Móri Rendőrkapitányság telefonon, illetve a Dózsa György u. 1. sz. alatti üzletsoron lévő bolt tulajdonosa kérelemben fordult az Önkormányzathoz a Dózsa György u. 3 sz. ház előtt kialakított parkolóval kapcsolatosan. A parkolóban 2 db nagyméretű ponyvás tehergépjármű parkol rendszeresen. Akadályozzák a kilátást a Vértes Áruház parkolójából kihajtó autósoknak, a balról érkező forgalomból szinte semmit nem látnak. Kérik, hogy a parkolót csak személygépjárművekkel lehessen használni.

6. A Wekerle Sándor u. 5. szám alatt lévő festéküzlet üzemeltetője kereste meg az Önkormányzatot a bolt előtti parkolással kapcsolatosan. A megállást a bolt előtti szakaszon megállni tilos tábla szabályozza, de az árufeltöltés során a tehergépjárművekkel az úton állnak meg, elfoglalva a teljes sávot. A rendőrség már több esetben figyelmeztette az áruszállítókat. Kérik a megállni tilos tábla alá kivéve rakodás idejére kiegészítő tábla kihelyezését.

A Wekerle Sándor utca 2008. évben készült teljes felújítása során kiemelt szempont volt a forgalombiztonság fokozása, különös figyelemmel a gyalogos átvezetések, kijelölt gyalogos átkelőhelyek biztonságára. Az útburkolaton álló járművek akadályozzák az átkelők előtt álló gyalogosok és a közlekedő járművek észlelését. Ez az oka annak, hogy az út teljes hosszában megállási tilalom lett bevezetve. A rakodást a kiépült telekbejárókban és esetlegesen a parkolókban lenne szerencsés a továbbiakban is végezni. Az útburkolaton történő rakodás a város egyik fő gyűjtőútján nem elfogadható megoldás.

7. Az Ezerjó utca lakosai levélben fordultak Polgármester Úrhoz az Ezerjó utca forgalmi rendjének megváltoztatása ügyében. Az utca forgalmi iránya egyirányú, kivéve az Ezerjó u. 15. számú háztól a Pince utca irányába. Kérésük, hogy a kétirányú forgalom az Ezerjó utca 44. számú háztól legyen érvényben.

A Hivatal álláspontja alapján az Ezerjó utca burkolatszélessége nem teszi lehetővé a kétirányú forgalom biztonságos lebonyolítását, valamint az egyirányúsítás miatti többlet úthossz sem olyan mértékű, hogy az indokolná a jelenleg érvényben lévő forgalmi rend módosítását.

8. Az Adient Hungary Kft levélben kereste meg az Önkormányzatot kijelölt gyalogátkelőhely létesítése ügyében. Saját költségén is kialakítana egy gyalogátkelőhelyet a két telephelye között, az Ipar utca és a Hammerstein utca kereszteződésében, az Ipar utcai járda meghosszabbításában.

A kérelmezett gyalogos átkelőhely kijelöléséhez meg kell építeni a hozzá vezető szilárd burkolatú gyalogjárdát és gondoskodni kell az átkelőhely szabványos megvilágításáról. A Hammerstein utca burkolata pályázati támogatásból felújításra került, melynek fenntartási ideje alatt nem végezhetünk olyan munkát, mely érinti a pályázat eredményét. Annak vizsgálata, hogy a felújított elemek érintettsége nélkül megvalósítható-e a beruházás, külön tervezést igényel. Javasoljuk egy kis költségből megvalósítható tanulmányterv elkészíttetését annak érdekében, hogy a fenntartási időszakban lehetséges-e a megvallósítás, valamit ezzel összefüggésben egy tervezői költségbecslés készítését. Ezek birtokában lehetséges a beruházás ütemezése és a Kérelmező nyilatkoztatása a költségek vállalásáról.

9. Egy Hunyadi utcai lakos bejelentést tett az Önkormányzathoz és a Móri Rendőrkapitányságra, hogy a Hunyadi utcában közlekedő autók jelentősen nagyobb sebességet használnak, mely sok esetben balesetveszélyes helyzetet teremt. Kéri az Önkormányzatot, hogy vizsgálja meg az utcában annak a lehetőségét, hogy a gépjárművezetők betartsák az előírt sebességhatárt.

A Hunyadi utcában a burkolatszélesség, az út vonalvezetése, a meglévő gyalogjárdák és a lakóházak távolsága nem indokolja a meglévő mellett további sebességkorlátozások bevezetését. A meglévő szabályok betartása mellett biztonságos közlekedésre alkalmasak az utca ezen paraméterei. A közlekedési szabályok betartásának ellenőrzése a rendőrség feladata, így javasoljuk a lakosság jelzéséről a Móri Rendőrkapitányságot értesíteni és kérni az együttműködést a szabályok szigorúbb ellenőrzése érdekében. Megjegyzendő továbbá, hogy az utcában menetrend szerinti helyi személyszállítást végző tömegközlekedési járművek is közlekednek, így a fizikai forgalomcsillapítás emiatt sem lenne szerencsés.

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Napsugár utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A lakók és közlekedők biztonsága érdekében a Napsugár utca forgalmi rendjét az alábbiak szerint szabályozom:

- A Napsugár utcában 30km/h-s sebességkorlátozást kell bevezetni, jelzőtáblákat kell kihelyezni.

- Forgalomcsillapító elemek kihelyezéséről a sebességkorlátozás bevezetését követő 6 hónap után az utca lakosságának bevonásával születik döntés.

-  A Táncsics Mihály utca - Napsugár utca csomópontban meg kell vizsgálni a gyalogátkelőhely kialakításának a lehetőségét, majd ez alapján a tervet el kell készíttetni és lefolytatni az engedélyezési eljárást.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Martinovics utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A lakók és közlekedők biztonsága érdekében a Martinovics utca forgalmi rendjét – a Futár utca és a Hegyalja utca közötti szakaszára vonatkozóan - az alábbiak szerint szabályozom:

* Az érintett útszakaszra 7,5t-s súlykorlátozás jelzőtáblákat kell kihelyezni. A jelzőtáblákat az útkereszteződések után meg kell ismételni.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, 0228/2 hrsz-ú közút (Rába felé vezető út) forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

* A lakók és közlekedők biztonsága érdekében a Mór 0228/2 hrsz-ú „Rába felé vezető” út elején lévő két darab buszmegálló peron kiépítéséhez szükséges terveket el kell készíteni, az engedélyezési eljárást le kell folytatni. Az engedélyes tervek és a becsült bekerülési költség alapján készüljön újabb előterjesztés a forrás biztosítása és a beruházás ütemezése érdekében.
* Az Árkipusztán áthaladó 8127. jelű közút a Magyar Közút Nzrt. kezelésében lévő út. Felkérem a Jegyzőt, hogy a kijelölt gyalogátkelőhely kialakításának igényéről tájékoztassa a közút kezelőjét és kérje a lehetőség szakmai vizsgálatát.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Kert utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

* 2021. évben nem támogatom a Kert utca forgalmi rendjének módosítását és a csapadékvízelvezető árkon új áthajtó kialakítását.
* Felkérem a Jegyzőt, hogy a döntésről a kérelmezőt értesítse.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Dózsa Gy. út forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

* A Dózsa György utca 3. számú épület előtti parkoló a szomszédos útcsatlakozások közelsége miatt kizárólag személygépkocsik parkolására alkalmas. A 8127. jelű állami közút kezelője a Magyar Közút NZrt.

Felkérem a Jegyzőt, hogy a Dózsa György utca 3. számú ház előtt kialakított parkoló használatával kapcsolatos kérelmet nyújtsa be a közút kezelője felé és a hozzájárulás birtokában gondoskodjon a szükséges személygépkocsi kiegészítő tábla felszereléséről a meglévő parkoló tábla alá.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Wekerle S. utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A Wekerle Sándor utca folyamatos forgalmának és a gyalogos átkelőhelyek biztonságának biztosítása érdekében az utca forgalmi rendjének módosítását nem támogatom.

Felkérem a Jegyzőt, hogy a döntésről a kérelmezőt értesítse

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Ezerjó utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A lakók és közlekedők biztonsága érdekében az Ezerjó utca forgalmi rendjének módosítását nem támogatom.

Felkérem a Jegyzőt, hogy a döntésről a kérelmezőt értesítse.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Észak-Nyugati Ipari Park Hammerstein utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A dolgozók és a közlekedők biztonsága érdekében az Északnyugati Ipari Parkban található Ipar utca és Hammerstein utca kereszteződésében létesítendő kijelölt gyalogos átkelőhely létesítését támogatom az alábbi feltételekkel.

* Az Ipar utca és a Hammerstein utca kereszteződésnél meg kell vizsgálni a gyalogátkelőhely kialakításának a lehetőségét, különös tekintettel arra, hogy a hozzá vezető szilárd burkolatú gyalogjárdák és a szükséges közvilágítás fejlesztés megvalósítható-e a TOP-1.1.1-15-FE1-2016-00007 számú, „Mór iparterületének fejlesztését elősegítő út átalakítása és felújítása” című pályázattal összefüggésben felújításra került közterület érintettsége nélkül.
* A vizsgálatnak tartalmaznia kell egy tervezői költségbecslést.
* Felkérem a Jegyzőt, hogy ezen információk birtokában nyilatkoztassa a kérelmezőt, hogy vállalja-e a beruházás terveztetésének, engedélyeztetésének és kivitelezésének költségeit.
* Fentiek alapján készüljön előterjesztés a gyalogos átkelőhely kijelölése és az ehhez szükséges forrás biztosítása érdekében.

Határidő: 2021.06.30.

Felelős: jegyző (Városfejlesztési és -üzemeltetési Iroda)

**Mór Városi Önkormányzat Képviselő-testületének**

**…/2021. (IV.30.) határozata**

**Mór, Hunyadi utca forgalmi rendjének módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

* A Hunyadi utca forgalmi rendjének módosítását, az utcában forgalomcsillapító küszöb építését, illetve további sebességkorlátozás bevezetését nem támogatom.
* Levélben kérem a Móri Rendőrkapitányság együttműködését abban, hogy a Hunyadi utca kritikus szakaszain rendszeresen ellenőrizze a gépjárművek sebességét és a szabálytalanul közlekedők ellen határozottan lépjen fel.
* Felkérem a Jegyzőt, hogy a döntésről a kérelmezőt értesítse.

Határidő: 2021.06.30.

Felelős: jegyző (Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző